沁园春 戒词
史可程 (Ming)
巧不馀从，穷偏吾恋，非君莫俦。奈鹘林笳奏，谁歌子夜，燕梁泥落，久罢秦讴。北里伤离，西昆忏业，绮丽徒增识者羞。君须记，莫频亲兰畹，宁淬蓉钩。槐宫梦冷沧州。又何事、贪吟羡倚楼。况花圃柳七，才堪捧敕，雄飞亚子，难免批头。歌雪何为，椎鬟吾意，从此辞君御冷游。翛然得，自餐芝佩菊，绰约清秋。